- KINSHASA: Kiteso ya mafunda makumi iya na nana, kele ntalu ya balongoki ya fwete kubaka sika na nsomo ya Tenasop, katuka kilumbu ya bubu yayi ti mbasi na bandambu nionso ya nsi na beto.
- KINSHASA: Kubwa ya Monusco na bisalu na yau awa na nsi na beto ; ya kele mpe kubwa ya nsi na beto. Ndinga ya kinati ndinga ya dinaka yayi ya Onu awa na nsi na beto ; na kutala mabokuta ya nkangu na bamvula nionso makumi zole ya Monusco me sala.
- KANANGA : Kiteso ya nkama sambanu, kele ntalu ya bana ya nsi na beto ya ke zingaka na Camp Dundo, na kizunga ya Lunda Norte na nsi ya Angola, ya me ndima na kuvutukila nsi na beto.
- BUNIA : Na kizunga ya Ituri, ya kele ti kiteso ya mabulu ya matadi ya ntalu nkama mosi na makumi zole ya kele bubu yayi na maboko ya bimpumbulu ya CODECO/URDPC mpe ya Bon Temple de Dieu na babwala mingi ya kele na Secteur ya Banyali Kilo, mingi na Territoire ya Djugu.
- GOMA : Na Kivu ya zulu, nsangu kel mingi yayi ya kiteso ya bantu nkama mosi ya ke na kusamba awa na mbanza Kinshasa na buloko ya makesa ya Ndolo, samu na lufwa ya munkiti Simba Ngezayo. Kusamba ya nkangu ya Goma ke na kulanda mbote mbote.
/sites/default/files/2022-07/1407022-p-k-journalkikongomatin-00.mp3
kon_Latn kon_Latn kon_Latn kon_Latn kon_Latn eng_Latn